ชนต้นสักตายคู่ ผัวเมียเจ้าของร้าน ก๋วยเตี๋ยวต้นยาง เจ้าดังชัยนาท 
สามีภรรยา เจ้าของร้านก๋วยเตี๋ยวเนื้อตุ๋นเจ้าดัง อ.สรรคบุรี ชัยนาท ก๋วยเตี๋ยวต้นยาง ขับรถพาพ่อไปหาหมอ ขากลับรถลงร่องถนน ชนต้นสักเสียงดังสนั่น เสียชีวตคาที่ทั้งคู่ ส่วนพ่อบาดเจ็บสาหัส ก่อนจะเสียชีวิตเวลา 11.30 น. วันที่ 24 ก.พ. พ.ต.ท.ประวง จิณาพันธ์ สว. (สอบสวน) สภ.สรรคบุรี จ.ชัยนาท รับแจ้งอุบัติเหตุ มีผู้เสียชีวิต 2 ราย บาดเจ็บสาหัส 1 ราย บนทางหลวงแผ่นดิน หมายเลข 340 ชัยนาท-สุพรรณบุรี หลักกิโลเมตรที่ 150 พื้นที่ ม.8 ต.แพรกศรีราชา อ.สรรคบุรี จ.ชัยนาท รุดตรวจสอบที่เกิดเหตุพร้อมเจ้าหน้าที่ที่เกิดเหตุพบ รถกระบะ อีซูซุ สีบรอนซ์ ทะเบียน บง 9289 ชัยนาท ชนติดอยู่กับต้นสัก สภาพด้านหน้าพังยับ อยู่ที่ร่องกลางถนน มีผู้เสียชีวิต 2 รายคือ นายวิเชียร รอดเที่ยง อายุ 64 ปี อยู่ในที่นั่งคนขับ สภาพศพถูกอัดด้วยแรงกระแทกจากการชน ทำให้ติดภายในรถ เจ้าหน้าที่จึงใช้เครื่องตัดถ่างนำร่างออกมา อีกศพ นางชูชีพ รอดเที่ยง อายุ 62 ปี เสียชีวิตอยู่ข้างรถ ในสภาพมีบาดแผลฉกรรจ์ที่ศีรษะและร่างกายหลายแห่งนอกจากนี้ยังพบผู้ได้รับบาดเจ็บสาหัสภายในรถอีก 1 คน ชื่อ นายบุญช่วย กลั่นแก้ว อายุ 85 ปี กู้ภัยจึงนำส่งโรงพยาบาลอย่างเร่งด่วน ต่อมา นายบุญช่วย ซึ่งอายุมาก และมีอาการป่วยอยู่แล้ว ได้เสียชีวิตไปอีกคน จากการสอบสวนทราบว่า นางชูชีพ และนายวิเชียร สองสามีภรรยาเป็นเจ้าของร้านก๋วยเตี๋ยวชื่อดัง ขายก๋วยเตี๋ยวหมูตุ๋น เนื้อตุ๋น ชื่อร้าน ก๋วยเตี๋ยวต้นยาง ในตลาดสรรคบุรี ก่อนเกิดเหตุได้พานายบุญช่วยผู้เป็นพ่อไปรับยาที่ รพ.ชัยนาทนเรนทร ในตัวเมืองชัยนาท ช่วงเกิดเหตุเป็นขากลับ โดยจุดเกิดเหตุเป็นทางตรง รถเกิดเสียหลักพุ่งลงร่องกลางถนน ชนกับต้นไม้เสียงดังสนั่น ทำให้ทั้ง 2 เสียชีวิตคาที่ ส่วนพ่อบาดเจ็บสาหัส ไปเสียชีวิตที่โรงพยาบาล ตรวจในที่เกิดเหตุ ไม่พบร่องรอยการเบรก. 
สามีภรรยา เจ้าของร้านก๋วยเตี๋ยวเนื้อตุ๋นเจ้าดัง อ.สรรคบุรี ชัยนาท ก๋วยเตี๋ยวต้นยาง ขับรถพาพ่อไปหาหมอ ขากลับรถลงร่องถนน ชนต้นสักเสียงดังสนั่น เสียชีวตคาที่ทั้งคู่ ส่วนพ่อบาดเจ็บสาหัส
ผัวเมียชนต้นไม้,ก๋วยเตี๋ยวต้นยาง,ผัวเมียตายคู่,เจ้าของร้านก๋วยเตี๋ยวต้นยาง,อุบัติเหตุ ชัยนาท,ข่าวทั่วไป